[{"text_idx": "#000000", "text": "Eesma\u0308rgidKompetentsGlobaalsed eesma\u0308rgidEesti eesma\u0308rgidFoorumi eesma\u0308rgidCSR maailmasInfomaterjalidAvaliku ja erasektori koosto\u0308o\u0308Ettevo\u0303tluse teemadLooduskeskkondSotsiaalne keskkondJuhtimiskultuur ja valitsemineRingmajandusTo\u0308o\u0308keskkondProjektidIndeksRingmajanduse hindamine ettevo\u0303teteleUuringudTeadusuuringudMeediaSu\u0308ndmusedUudisedMeistJuhatusIndeksi to\u0308o\u0308gruppIndeksi no\u0303ukodaLiikmedKoosto\u0308o\u0308partneridVabatahtlikudKontaktAstu liikmeks"}, {"text_idx": "#000001", "text": "KompetentsGlobaalsed eesma\u0308rgidEesti eesma\u0308rgidFoorumi eesma\u0308rgidCSR maailmasInfomaterjalidAvaliku ja erasektori koosto\u0308o\u0308Ettevo\u0303tluse teemadLooduskeskkondSotsiaalne keskkondJuhtimiskultuur ja valitsemineRingmajandusTo\u0308o\u0308keskkondProjektidIndeksRingmajanduse hindamine ettevo\u0303teteleUuringudTeadusuuringudMeedia"}, {"text_idx": "#000002", "text": "Globaalsed eesma\u0308rgidEesti eesma\u0308rgidFoorumi eesma\u0308rgidCSR maailmasInfomaterjalidAvaliku ja erasektori koosto\u0308o\u0308"}, {"text_idx": "#000003", "text": "Ringmajanduse suurim valu: o\u0303igeid vastuseid otsitakse valedele ku\u0308simustele"}, {"text_idx": "#000004", "text": "Ringmajandusele u\u0308leminek on otseselt seotud Euroopa Liidu sooviga pidurdada elurikkuse ha\u0308vinemist ja so\u0303ltuvust imporditavatest maavaradest. Need maavarad on kas piiratud, peagi lo\u0303ppemas vo\u0303i ebaso\u0303bralikes ka\u0308tes ning neist so\u0303ltumine ohustab mitte ainult Eesti, vaid kogu Euroopa Liidu suvera\u0308a\u0308nsust, kirjutas Kadi Kenk, Vastutustundliku Ettevo\u0303tluse Foorumi ringmajandusvaldkonna juht 31. mail Postimehe vahel ilmunud erilehes."}, {"text_idx": "#000005", "text": "Ometi ka\u0308sitletakse ringmajandust ja rohepo\u0308o\u0308ret Eestis pahatihti kui moero\u0308o\u0308gatust vo\u0303i keskkonnakaitsjate tu\u0308likat pealetungi. Kuigi pealtna\u0308ha on roheline so\u0303navara aina selgem ning pingutatakse rohelisema kuvandi nimel, on teadlik ringmajandamine veel lapsekingades."}, {"text_idx": "#000006", "text": "Julgen o\u0308elda, et Eesti ettevo\u0303tted jagunevad laias laastus kaheks:"}, {"text_idx": "#000007", "text": "Ettevo\u0303tted, kes oma po\u0303hitegevuses on u\u0308sna edukalt ringmajanduse po\u0303himo\u0303tteid ja\u0308rginud alati, kuid ei teadvusta seda. Kvaliteetne toodang, reostuse va\u0308ltimine ja lojaalne suhe kliendiga on hulga juhtide jaoks normaalne. Et nende a\u0308rimudeli kirjeldamiseks on vo\u0303tta uued so\u0303nad nagu rohepo\u0308o\u0308re, kestlik a\u0308rimudel vo\u0303i ringmajandus, on ko\u0303ige ro\u0303o\u0303mustavam taipamine, mida koolitustel kohtame. Ja ringmajandusest teadlikuks saamine aitab va\u0308ltida mo\u0303ttetuid kulusid enda \u2019rohelisemana\u2019 na\u0308itamiseks.\nEttevo\u0303tted, kelle a\u0308rimudel seisab lineaarse u\u0308letarbimise taburetil: tooda-tarbi-viska-a\u0308ra. Kui siis na\u0308hakse vaeva vaid kuvandi muutmisega, kuid ei investeerita pa\u0308riselt olulisse \u2013 ringsete a\u0308rimudelite otsimisse ja katsetamisse \u2013 kasvavad ajas a\u0308ririskid, mis aina tihemini realiseeruvad ja mille vastu ravimit polegi."}, {"text_idx": "#000008", "text": "20. sajandist pa\u0308rit tootmis- ja tarbimismudelitele otsitakse lahendusi ko\u0303ikjal. On hinnatud, et ringmajandus loob sadu kordi enam to\u0308o\u0308kohti, vo\u0303rreldes ta\u0308nase reaalsusega, kus suurem osa toodangust lo\u0303petab pru\u0308gima\u0308el vo\u0303i po\u0303letusahjus. A\u0308rimudelite u\u0308mbermo\u0303testamine, aga ka neid vo\u0303imaldavate tehnoloogiate va\u0308lja to\u0308o\u0308tamine annab vo\u0303imaluse muutuda (all)to\u0308o\u0308vo\u0303tjast to\u0308o\u0308andjaks \u2013 luua lisandva\u0308a\u0308rtust, mis tooks rikkuse koju ka\u0308tte."}, {"text_idx": "#000010", "text": "Et Eestis innovatsiooni tagant utsitada, on Vastutustundliku Ettevo\u0303tluse Foorum (VEF) maale toonud hollandlaste va\u0308lja to\u0308o\u0308tatud ja u\u0308le maailma rakendatud CIRCO ringdisaini programmi. Selle ka\u0308igus on ettevo\u0303ttel vo\u0303imalik va\u0308lja to\u0308o\u0308tada ringseid tooteid ja teenuseid. Programmi ka\u0308igus tekib selge arusaam, mida pa\u0308riselt ta\u0308hendab ringmajandus ning milliseid vo\u0303imalusi see vo\u0303ib pakkuda oma a\u0308rimudeli arendamiseks vo\u0303i uute loomiseks."}, {"text_idx": "#000011", "text": "Oleme ta\u0308naseks to\u0308o\u0308tanud paariku\u0308mne ettevo\u0303ttega, kes oskavad nu\u0308u\u0308d la\u0308bi ringdisaini ja ringsete a\u0308rimudelite oma tegevust mo\u0303testada ja ringmajanduspo\u0303himo\u0303tete juurutamiseks endalt o\u0303igeid ku\u0308simusi ku\u0308sida."}, {"text_idx": "#000012", "text": "Aga kui nemad on alles o\u0303ppinud o\u0303igeid ku\u0308simusi ku\u0308sima, siis millised on need levinud valed? Mo\u0303ned illustreerivad pudelikaelad, kuhu ringmajandamine on takerdunud:"}, {"text_idx": "#000013", "text": "\u2013 Kas mu ettevo\u0303te saab ringmajanduses osaleda?"}, {"text_idx": "#000014", "text": "Absoluutselt iga ettevo\u0303te saab moel vo\u0303i teisel va\u0308ltida ja\u0308a\u0308tmeteket, planeerida toodete ja toote komponentide vo\u0303i materjalide elukaart, vajadusel asju parandada, ringlusse suunata ja ka kliente harida. Kui ettevo\u0303te on jo\u0303uetu suunama toote disainiprotsessi, on ta ja\u0308relikult la\u0308hemal lo\u0303ppkliendile, keda saab ometi harida, kuidas toodet o\u0303igesti kasutada, hooldada vo\u0303i kuhu viia, kui toode enam kasutada ei ko\u0303lba. \u2018Business as usual\u2019 on toota lu\u0308hikese elueaga asju, millega pole pa\u0308rast eluea lo\u0303ppu midagi teha. See on kulu ja selle va\u0308ltimisse saab panustada iga ettevo\u0303te, kes tootmisprotsessis osaleb."}, {"text_idx": "#000015", "text": "\u2013 Kas ringmajandus on ja\u0308a\u0308tmeka\u0308itlus?"}, {"text_idx": "#000016", "text": "Nagu u\u0308tleb Maau\u0308likooli professor Mait Kriipsalu: \u201eRingmajandus ei saa olla ja\u0308a\u0308tmeka\u0308itlus juba sel lihtsal po\u0303hjusel, et ja\u0308a\u0308tmeka\u0308itluse kohta juba on oma so\u0303na.\u201c"}, {"text_idx": "#000017", "text": "Sisuliselt on ringmajandus hoopis ko\u0303ik see, mis va\u0308ldib asjade pru\u0308giks muutumist. Kvaliteetne toode saab luua va\u0308a\u0308rtust, vahetades omanikku (nt autod, ehted, kinnisvara) vo\u0303i pakkudes to\u0308o\u0308d teenindussektorile (hooldus, remont, uuendamine). Kui asjade esialgne otstarve lo\u0303ppeb, on ringmajandamine ka na\u0308iteks see, et asja osad vo\u0303i selle materjalid saavad toodetud uuteks toodeteks nii, et nende va\u0308a\u0308rtus ei lange. Seega alumiiniumpurgist uue alumiiniumtoote tootmine on puhas materjaliringlus. Samas ookeaniplastist toodetud vaip enam omakorda millekski kasulikuks u\u0308mberto\u0308o\u0308delda ei ko\u0303lba ja sellega lo\u0303ppeb materjali elukaar pa\u0308rast esimest u\u0308mberto\u0308o\u0308tlust siiski pru\u0308gima\u0308el vo\u0303i po\u0303letusahjus."}, {"text_idx": "#000018", "text": "\u2013 Kas ringmajandus on see, kui mul ja\u0308a\u0308ke ei teki?"}, {"text_idx": "#000019", "text": "See ku\u0308simus kummitab tootmisettevo\u0303tteid ehk ko\u0303ige enam ja on ka ehe na\u0308ide lineaarse majandusmudeli suurimast probleemist. Kui iga ettevo\u0303te mo\u0303tleb toote loomise juures ainult oma kitsale lo\u0303igule, tekibki olukord, kus ja\u0308a\u0308tmeka\u0308itlejale ja\u0308a\u0308b ka\u0308tte hunnik pru\u0308gi, mida ko\u0303lbab vaid a\u0308ra po\u0303letada. Samas ettevo\u0303tted, kes suudavad tootmisja\u0308a\u0308kideta toimida, on ku\u0308ll va\u0308ga efektiivsed, aga mitte tingimata ringmajandavad. Samm edasi on to\u0308o\u0308stussu\u0308mbioos, kui u\u0308he ettevo\u0303tte ja\u0308a\u0308k on va\u0308a\u0308rindatav teises ettevo\u0303ttes sisendmaterjalina vo\u0303i hoopis energiana. Ringmajandav ettevo\u0303te ei ku\u0308si endalt ainult, kuidas va\u0308ltida ja\u0308a\u0308ke enda tootmises, vaid ku\u0308sib ka, kuidas tema toodang vo\u0303iks igavesti va\u0308a\u0308rtust loov olla."}, {"text_idx": "#000020", "text": "Lineaarselt mo\u0303tlevad ettevo\u0303tted ei ku\u0308si endalt, mis juhtus enne neid ja mis saab pa\u0308rast. Nii teenitakse elukeskkondade ja inimeste arvelt, keda seadused ega kultuur ei kaitse. CIRCO programmis ku\u0308sivad ettevo\u0303tted endalt terve jada ku\u0308simusi kogu oma toote elukaare kohta. Nii saab kaardistada, kus on toote elutsu\u0308klis suurimad va\u0308a\u0308rtuskaod. Igasugune praegu veel eksisteeriv kadu annab tegelikult vo\u0303imaluse to\u0303sta ettevo\u0303tte konkurentsivo\u0303imet ning muuta a\u0308rimudel kestlikuks. Ku\u0308sima peaks endalt seega ku\u0308simusi, mis aitavad u\u0308htaegu ressursse sa\u0308a\u0308sta ja luua majanduslikku kasu. Kui planeeritav toode vo\u0303i teenus arendab kohalikku majandust, parandab elukeskkonda vo\u0303i on muul moel loodusele vo\u0303i inimestele kasulik, kuid ei tooda tulu, siis on tegu heategevusega."}, {"text_idx": "#000021", "text": "U\u0308laltoodud joonisel va\u0308ljendub toote ringmajanduslik saatus. Kasvatatud vo\u0303i kaevandatud materjalidele lisatakse tooteks saamiseks va\u0308a\u0308rtust, mis on ko\u0303rgeim lo\u0303ppkliendi ka\u0308tte jo\u0303udes. Iga ja\u0308rgnev tegevus peaks olema seda va\u0308a\u0308rtust sa\u0308ilitav ning kui see ei ole vo\u0303imalik, suunatakse toote osad vo\u0303i materjalid tagasi uue toote tootmiseks. Ko\u0303ik see on ko\u0303rget lisandva\u0308a\u0308rtust ja to\u0308o\u0308kohti loov majandustegevus. Peale selle va\u0308ldib see ja\u0308a\u0308tmetega ning uute toorainete kasvatamise vo\u0303i kaevandamisega seonduva kulu tekkimist."}, {"text_idx": "#000022", "text": "Kui ettevo\u0303te taotleb, et toode pu\u0308siks oma kasulikus va\u0308a\u0308rtuses vo\u0303imalikult kaua ning selle komponendid vo\u0303i koostisosad saaks pu\u0308sivalt \u2013 mitte vaid u\u0308he vo\u0303i paar korda \u2013 ringelda, on vaja muuta ka seda, kuidas ettevo\u0303te oma tootest u\u0308leu\u0308ldse mo\u0303tleb. Siin aitab alustuseks nendele kolme ku\u0308simusele vastuse otsimine:"}, {"text_idx": "#000023", "text": "\u2013 Kuidas saaks toote tootmiseks kasutada teisest materjali?\n\u2013 Mis juhtub minu tootega pa\u0308rast mu\u0308u\u0308ki?\n\u2013 Kes teenib raha minu mu\u0308u\u0308dud tootega pa\u0308rast tehingut?"}, {"text_idx": "#000024", "text": "Ku\u0308simus pole, kas ringmajandmisel on mo\u0303tet, vaid kui kasulik see saab olla."}]